Author: Ingr Jozef
Last saved by: agenda0
Company: SLaVV

Vyhodnotenie medzirezortného pripomienkového konania

	Návrh legislatívneho zámeru zákona o použití  analýzy deoxyribonukleovej kyseliny      na účely trestného konania bol predložený do medzirezortného pripomienkového konania         v máji 2001. 

Na zaujatie stanoviska bolo oslovených 32 subjektov, a to všetky ministerstvá, ostatné ústredné orgány štátnej správy, Generálna prokuratúra Slovenskej republiky, Najvyšší súd Slovenskej republiky, Najvyšší kontrolný úrad Slovenskej republiky, Slovenská informačná služba, Národná banka Slovenska, Združenie ochrany majetku a osôb, splnomocnenec                  na ochranu osobných údajov v informačných systémoch a Prírodovedecká fakulta Univerzity Komenského v Bratislave. 

	K predloženému návrhu  nezaslali svoje stanovisko: Ministerstvo hospodárstva Slovenskej republiky,  Inštitút pre aproximáciu práva Úradu vlády Slovenskej republiky, Rada hospodárskej a sociálnej dohody Slovenskej republiky a Prírodovedecká fakulta Univerzity Komenského. Žiadne pripomienky nemalo 19 oslovených subjektov a 9 subjektov malo pripomienky odporúčajúceho charakteru, ktoré sú v návrhu zapracované.
 
	Zásadná pripomienka k predloženému návrhu legislatívneho zámeru  nebola predložená.

	Vychádzajúc z uvedeného možno konštatovať, že návrh legislatívneho zámeru                    sa predkladá bez rozporov. 

	Prehľad  vecných pripomienok, ktoré mali zo strany pripomienkujúcich  odporúčajúci charakter, tvorí súčasť tohto vyhodnotenia. 

Vyhodnotenie medzirezortného pripomienkového konania

Pripomienkujúci
/časť, strana, odsek/

Pripomienka

Akceptované

Neakceptované
/dôvod/

Ministerstvo financií Slovenskej republiky

Všeobecne

V súvislosti so zásadou efektívnosti a hospodárnosti vynakladania prostriedkov štátneho rozpočtu žiadame minimalizovať kvantifikáciu finančných dôsledkov na štátny rozpočet a vyčísliť v zmysle rozpočtovej klasifikácie. Zároveň žiadame doplniť dosah na  zamestnanosť a tvorbu pracovných miest.

Požiadavky na štátny rozpočet odporúčame uplatniť v návrhu rozpočtu na rok 2003, respektíve 2004. Pretože nie je dôvod, aby sa týmto zákonom každoročne účelovo viazali finančné prostriedky rezortu, žiadame, aby si predkladateľ vo svojej rozpočtovej kapitole sám určoval priority financovania na príslušné roky.

akceptované

akceptované

Generálna
prokuratúra Slovenskej republiky

Všeobecne

Odporúčame zvážiť postupnosť zavádzania analýzy DNA a databázy vo väzbe na trestné činy začlenené do jednotlivých hláv, respektíve oddielov platnej systematiky osobitnej časti Trestného zákona.

akceptované

Pripomienkujúci
/časť, strana, odsek/

Pripomienka

Akceptované

Neakceptované
/dôvod/

Ministerstvo práce, sociálnych vecí          a rodiny Slovenskej republiky

Časť II/3 (str.7) odsek 3

Časť III (str.12) posledný odsek ekonomický rozbor

Odporúčame za slovami „(rodičom, manželovi, manželke, deťom) s ich súhlasom“  bodku nahradiť čiarkou a slovami „v prípade maloletého dieťaťa so súhlasom jeho zákonného zástupcu; v prípade, ak je dieťa umiestnené v náhradnej výchove na základe právoplatného rozhodnutia súdu, so súhlasom osoby, ktorej je dieťa zverené, prípadne so súhlasom štatutárneho zástupcu  riadenia,  v ktorom je dieťa umiestnené na základe  právoplatného rozhodnutia súdu o ústavnej výchove“.

V paragrafovom znení slovo „pracovník“ nahradiť slovom „zamestnanec“, v prípade, že zo zákona Národnej rady Slovenskej republiky č.171/1993 Z.z. v znení neskorších predpisov nevyplýva, že pôjde o iné označenie osoby vykonávajúcej analýzu vzoriek (napr. policajt).

akceptované

akceptované

Ministerstvo dopravy, pôšt a telekomunikácií Slovenskej republiky 

Časť I. bod 3

Časť II. bod 5

Odporúčame pri vymenovaní jednotlivých dokumentov použiť napríklad číselné označenie.

Odporúčame v zákone Národnej rady Slovenskej republiky č.171/1993 Z.z. o Policajnom zbore doplniť slová „v znení neskorších predpisov.

akceptované

akceptované

Pripomienkujúci
/časť, strana, odsek/

Pripomienka

Akceptované

Neakceptované
/dôvod/

Všeobecne | V celom texte odporúčame slová „pre analýzu“ a slová „pre účely trestného konania“ nahradiť slovami „ na analýzu“ a slovami „ na účely trestného konania“. | akceptované

Úrad vlády Slovenskej republiky

Bod III

Ekonomický rozbor uvádza odhadovaný finančný náklad na technické dobudovanie laboratórií, ktoré  sú vo výške približne 20.mil.Sk, pričom nie je uvedené, ako sú navrhované riešenia zabezpečené. Ďalej chýba stanovisko z prerokovania navrhovaných opatrení, ktoré budú mať dopad na štátny rozpočet s Ministerstvom financií Slovenskej republiky.  Žiadame návrh doplniť v súlade s čl. 6 ods. 2 ako i s čl. 7 ods. 1 písm. b) Smernice na prípravu a predkladanie materiálov na rokovanie vlády Slovenskej republiky.

akceptované

Ministerstvo zdravotníctva Slovenskej republiky

§ 20a ods. 2 str. 4

Vo štvrtom riadku za slovom „osoby“ upraviť text nasledovne: „a odber krvi a intímnych vzoriek musí vykonávať na písomnú žiadosť policajta len odborne spôsobilý zdravotnícky pracovník“.

akceptované

Pripomienkujúci
/časť, strana, odsek/

Pripomienka

Akceptované

Neakceptované
/dôvod/

Správa štátnych hmotných rezerv Slovenskej republiky

časť II bod 3 str. 7

Navrhujeme upraviť odber neintímnych vzoriek tak ako u intímnych vzoriek – odborne spôsobilým zdravotníckym pracovníkom.

akceptované

Ministerstvo životného prostredia Slovenskej republiky 

Všeobecne

Odporúčame prehodnotiť vymedzenie niektorých zo základných pojmov, ktoré sa zdajú značne nejasné: Locus, intímna vzorka, neintímna vzorka

akceptované

Úrad pre normalizáciu, metrológiu a skúšobníctvo Slovenskej republiky

bod 3 str. 7

Nie je jasné, načo budú v databáze nezvestných osôb údaje o manželke alebo manželovi nezvestnej osoby.

akceptované – doplnené vysvetlenie v 
                          návrhu

Pripomienkujúci
/časť, strana, odsek/

Pripomienka

Akceptované

Neakceptované
/dôvod/